ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าผลองุ่นสดจากสาธารณรัฐชิลีพ.ศ. ๒๕๕๖ กรมวิชาการเกษตรได้วิเคราะห์ความเสี่ยงศัตรูพืชของผลองุ่นสดนำเข้าเพื่อการค้าจากสาธารณรัฐชิลีเสร็จสิ้นแล้วอาศัยอำนาจตามความในมาตรา ๘ (๒) และมาตรา ๑๐ แห่งพระราชบัญญัติกักพืชพ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืชจึงออกประกาศเงื่อนไขการนำเข้าผลองุ่นสดจากสาธารณรัฐชิลีดังต่อไปนี้ข้อ ๑ประกาศนี้เรียกว่า ประกาศกรมวิชาการเกษตร เรื่องเงื่อนไขการนำเข้าผลองุ่นสดจากสาธารณรัฐชิลี พ.ศ. ๒๕๕๖ข้อ ๒[๑]ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ ชนิดพืชผลองุ่นสด (grape, Vitis vinifera)ข้อ ๔ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับผลองุ่นสดจากสาธารณรัฐชิลีปรากฏตามเอกสารหมายเลข ๑ ท้ายประกาศนี้ข้อ ๕หน่วยงานที่รับผิดชอบ๕.๑ ราชอาณาจักรไทย คือ กรมวิชาการเกษตร๕.๒ สาธารณรัฐชิลี คือ Servicio Agricolay Genadero (Agriculture and Livestock Service)ซึ่งต่อไปในประกาศนี้จะเรียกว่า SAGข้อ ๖ การขออนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ ๗ วิธีการขนส่งต้องส่งผลองุ่นสดมาจากเมืองท่าแห่งหนึ่งในสาธารณรัฐชิลีไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางน้ำหรือทางอากาศข้อ ๘ แหล่งปลูกผลองุ่นสดต้องเป็นผลผลิตจากสาธารณรัฐชิลีและมาจากสวนองุ่นที่ปลูกเพื่อการค้าซึ่งได้จดทะเบียนไว้กับ SAG หรือภายใต้ระบบที่ SAGให้การรับรอง โดยที่ SAGกำหนดให้เป็นแหล่งปลูกองุ่นสำหรับส่งออกไปยังราชอาณาจักรไทยและกรมวิชาการเกษตรได้ให้การรับรองแล้วก่อนที่จะส่งออกข้อ ๙ข้อกำหนดสำหรับสวน๙.๑ สวนองุ่นทุกสวนในแหล่งปลูกองุ่นที่กำหนดไว้สำหรับส่งออกไปยังราชอาณาจักรไทยต้องจดทะเบียนไว้กับSAG หรือภายใต้ระบบที่ SAG ให้การรับรอง SAGต้องดำเนินการสำรวจแบบติดตามศัตรูพืชเพื่อให้แน่ใจว่าผลองุ่นสดที่ได้เป็นไปตามข้อกำหนดนำเข้าด้านสุขอนามัยพืชของราชอาณาจักรไทยต้องมอบบันทึกรายละเอียดการจดทะเบียนสวนองุ่นส่งออกให้แก่กรมวิชาการเกษตรเมื่อได้รับการร้องขอและต้องดำเนินการจดทะเบียนสวนองุ่นส่งออกให้เสร็จสิ้นก่อนเริ่มการส่งออก๙.๒เกษตรกรเจ้าของสวนองุ่นที่จดทะเบียนต้องปฏิบัติตามหลักเกษตรดีที่เหมาะสมในสวนองุ่นโดยต้องรักษาความสะอาดสวนองุ่นและต้องมีการบริหารจัดการศัตรูพืชแบบผสมผสานหรือมีมาตรการอื่น ๆในการควบคุมศัตรูพืช ทั้งนี้เพื่อให้เกิดความมั่นใจว่าศัตรูพืชกักกันได้รับการจัดการอย่างเหมาะสม๙.๓ SAGต้องมอบข้อมูลแผนการบริหารจัดการศัตรูพืชในสวนองุ่นตลอดฤดูกาลปลูกให้แก่กรมวิชาการเกษตรเมื่อได้รับการร้องขอข้อ ๑๐ข้อกำหนดสำหรับโรงบรรจุสินค้า๑๐.๑ SAGต้องจดทะเบียนและติดตามตรวจสอบโรงบรรจุสินค้าที่จะส่งออกผลองุ่นสดไปยังราชอาณาจักรไทยต้องมอบบันทึกรายละเอียดการจดทะเบียนโรงบรรจุสินค้าให้แก่กรมวิชาการเกษตรเมื่อได้รับการร้องขอและต้องดำเนินการจดทะเบียนโรงบรรจุสินค้าให้เสร็จสิ้นก่อนเริ่มการส่งออก๑๐.๒โรงบรรจุสินค้าที่จดทะเบียนต้องนำผลองุ่นสดมาจากสวนองุ่นที่จดทะเบียนซึ่งปลูกเพื่อการค้าจากแหล่งปลูกที่กำหนดเท่านั้น ทั้งนี้เพื่อให้สามารถดำเนินการตรวจสอบย้อนกลับแหล่งที่มาของผลองุ่นสดที่ส่งออกได้อย่างรวดเร็วโรงบรรจุสินค้าต้องเก็บบันทึกรายชื่อของเกษตรกรเจ้าของสวนองุ่นซึ่งส่งผลองุ่นสดออกไปยังราชอาณาจักรไทยและต้องมอบข้อมูลเหล่านี้แก่กรมวิชาการเกษตรเมื่อได้รับการร้องขอ๑๐.๓ โรงบรรจุสินค้าต้องจัดทำเอกสาร มาตรฐานกระบวนการดำเนินงาน ซึ่งแสดงรายละเอียดขั้นตอนเกี่ยวกับการคัดขนาดการจัดการ และการบรรจุผลองุ่นสด๑๐.๔ SAGต้องดำเนินการตรวจสอบด้านสุขอนามัยพืชของโรงบรรจุสินค้าทั้งหมดเป็นประจำทุกปีก่อนจดทะเบียนโรงบรรจุสินค้าโรงบรรจุสินค้าต้องรับผิดชอบในการเก็บรักษาข้อมูลต่าง ๆ ทั้งหมด๑๐.๕ การรมผลองุ่นสดด้วยสารรมก่อนส่งออกเพื่อกำจัดศัตรูพืชกักกันต้องดำเนินการภายในโรงบรรจุสินค้าที่จดทะเบียนหรือศูนย์รมยาที่ได้รับการรับรองเท่านั้น๑๐.๖การตรวจผลองุ่นสดว่าปราศจากศัตรูพืชกักกันต้องดำเนินการภายในโรงบรรจุสินค้าที่จดทะเบียนเท่านั้นข้อ ๑๑ ข้อกำหนดสำหรับพื้นที่ปลอดแมลงวันผลไม้สาธารณรัฐชิลีเคยมีรายงานในอดีตว่าเป็นแหล่งแพร่ระบาดของแมลงวันผลไม้Mediterranean fruit fly (Ceratitis capitata) แต่อย่างไรก็ตามแมลงวันผลไม้ชนิดนี้ได้ถูกกำจัดให้หมดสิ้นไปแล้วปัจจุบันสาธารณรัฐชิลีได้รับการยอมรับว่าเป็นพื้นที่ปลอดศัตรูพืชสำหรับแมลงวันผลไม้ซึ่งเป็นศัตรูพืชกักกันของราชอาณาจักรไทย๑๑.๑พื้นที่ปลอดแมลงวันผลไม้ต้องเป็นไปตามข้อกำหนดในมาตรฐานระหว่างประเทศว่าด้วยมาตรการสุขอนามัยพืชฉบับที่ ๒๖ เรื่อง การสถาปนาพื้นที่ปลอดศัตรูพืชสำหรับแมลงวันผลไม้ชนิดต่าง ๆ(เทฟริติดี้) (Tephritidae)๑๑.๒ SAGต้องบังคับใช้ระเบียบข้อบังคับทางกฎหมายเพื่อรักษาสถานภาพของพื้นที่ปลอดแมลงวันผลไม้ต้องดำเนินการสำรวจแบบติดตามอย่างสม่ำเสมอสำหรับแมลงวันผลไม้ศัตรูพืชกักกันของราชอาณาจักรไทยต้องแจ้งให้กรมวิชาการเกษตรทราบเป็นระยะถึงสถานภาพของแมลงวันผลไม้ รวมถึงการดำเนินการที่เกี่ยวเนื่องกับการสำรวจเพื่อค้นหาและการกำจัดให้หมดสิ้นไปซึ่งแมลงวันผลไม้ในสาธารณรัฐชิลี๑๑.๓ SAGต้องแจ้งให้กรมวิชาการเกษตรทราบโดยทันทีถ้ามีการยืนยันพบการแพร่ระบาดของแมลงวันผลไม้Mediterranean fruit fly หรือแมลงวันผลไม้ชนิดใดชนิดหนึ่ง ซึ่งเป็นศัตรูพืชกักกันของราชอาณาจักรไทยในพื้นที่ใดพื้นที่หนึ่งต้องระงับการให้การรับรองการส่งออกผลองุ่นสดที่ไม่ผ่านการกำจัดศัตรูพืชจากพื้นที่นั้นมายังราชอาณาจักรไทยและต้องแจ้งให้กรมวิชาการเกษตรทราบถึงระยะเวลาสำหรับการฟื้นพื้นที่ให้กลับมาได้รับการรับรองเป็นพื้นที่ปลอดแมลงวันผลไม้อีกครั้ง๑๑.๔กรมวิชาการเกษตรสงวนสิทธิ์ที่จะส่งพนักงานเจ้าหน้าที่เดินทางไปสาธารณรัฐชิลีเพื่อพิสูจน์ว่าการดำเนินการฟื้นพื้นที่ที่พบการระบาดของแมลงวันผลไม้ให้กลับมาเป็นพื้นที่ปลอดแมลงวันผลไม้ประสบผลสำเร็จแล้วสาธารณรัฐชิลีต้องเป็นผู้รับผิดชอบค่าใช้จ่ายทั้งหมดสำหรับการเดินทางของพนักงานเจ้าหน้าที่ไปปฏิบัติภารกิจนี้ข้อ ๑๒ข้อกำหนดสำหรับการกำจัดศัตรูพืช๑๒.๑การส่งออกผลองุ่นสดจากสาธารณรัฐชิลีไปราชอาณาจักรไทยจะเป็นไปโดยการให้การรับรองพื้นที่ปลอดแมลงวันผลไม้ซึ่งจะทำให้ไม่มีความจำเป็นต้องกำจัดแมลงวันผลไม้ในผลองุ่นสดแต่อย่างไรก็ตามกรณีที่ SAGไม่สามารถให้การรับรองพื้นที่ปลอดแมลงวันผลไม้เพราะว่าพื้นที่ที่นำผลองุ่นสดมาส่งออกนั้นขาดคุณสมบัติที่จะคงสถานภาพการเป็นพื้นที่ปลอดแมลงวันผลไม้หรือสถานภาพการเป็นพื้นที่ปลอดแมลงวันผลไม้ของพื้นที่นั้นถูกระงับเป็นการชั่วคราวกรณีดังกล่าวเหล่านี้ต้องกำจัดแมลงวันผลไม้ในผลองุ่นสดด้วยวิธีกำจัดศัตรูพืชด้านสุขอนามัยพืชวิธีกำจัดศัตรูพืชด้วยความเย็นดังต่อไปนี้ได้รับการยอมรับว่าเป็นวิธีกำจัดศัตรูพืชด้านสุขอนามัยพืชสำหรับกำจัดแมลงวันผลไม้ในผลองุ่นสดอุณหภูมิตรงบริเวณกึ่งกลางผลระยะเวลา(จำนวนวันติดต่อกัน)๑.๑๑ องศาเซลเซียส (๓๔ องศาฟาเรนไฮต์) หรือต่ำกว่า๑๕ วัน หรือมากกว่า๑.๖๗ องศาเซลเซียส (๓๕ องศาฟาเรนไฮต์) หรือต่ำกว่า๑๗ วัน หรือมากกว่า๑๒.๒ การกำจัดศัตรูพืชด้วยความเย็นสามารถดำเนินการได้ระหว่างขนส่งอาจจะดำเนินการเพียงบางส่วนซึ่งเป็นการกำจัดศัตรูพืชด้วยความเย็นก่อนส่งออกโดยเริ่มต้นดำเนินการในสาธารณรัฐชิลีและการกำจัดศัตรูพืชด้วยความเย็นจะเสร็จสิ้นสมบูรณ์ระหว่างขนส่งในกรณีที่การกำจัดศัตรูพืชด้วยความเย็นเกิดล้มเหลวระหว่างขนส่งการกำจัดศัตรูพืชด้วยความเย็นอาจจะดำเนินการให้เสร็จสิ้นสมบูรณ์ได้เมื่อสินค้านั้นถึงจุดหมายปลายทาง๑๒.๓การส่งออกผลองุ่นสดซึ่งต้องผ่านการกำจัดศัตรูพืชด้วยความเย็นระหว่างขนส่งนั้นต้องลดอุณหภูมิผลองุ่นสดตรงบริเวณกึ่งกลางผลให้ต่ำลงถึงระดับเดียวกันกับหรือต่ำกว่าอุณหภูมิเป้าหมายที่กำหนดสำหรับกำจัดแมลงวันผลไม้เป็นการล่วงหน้าก่อนขนถ่ายผลองุ่นสดเข้าตู้ขนส่งสินค้า ทั้งนี้เพื่อให้มั่นใจว่าอุณหภูมิผลองุ่นสดได้ลดต่ำลงถึงระดับที่เหมาะสมก่อนเริ่มต้นกระบวนการกำจัดศัตรูพืชด้วยความเย็นและต้องรักษาระดับอุณหภูมิของผลองุ่นสดให้คงที่ติดต่อกันตลอดไป๑๒.๔ การประเมินผลการกำจัดศัตรูพืชด้วยความเย็นระหว่างขนส่งจะประเมินจากอุณหภูมิของแท่งวัดอุณหภูมิผลไม้เท่านั้นโดยไม่นำอุณหภูมิจากแท่งวัดอุณหภูมิอากาศมาประกอบการประเมินผลประสิทธิภาพของการกำจัดศัตรูพืชด้วยความเย็นข้อ ๑๓ข้อกำหนดสำหรับการกำจัดศัตรูพืชด้วยความเย็นระหว่างขนส่ง๑๓.๑การกำจัดศัตรูพืชด้วยความเย็นระหว่างขนส่งเป็นการกำจัดศัตรูพืชด้วยความเย็นโดยดำเนินการในตู้ขนส่งสินค้าระหว่างขนส่งสินค้า๑๓.๒การกำจัดศัตรูพืชด้วยความเย็นระหว่างขนส่งซึ่งดำเนินการในตู้ขนส่งสินค้านั้นอาจจะเริ่มต้นกระบวนการตั้งแต่ตู้ขนส่งสินค้าอยู่บนบกและเสร็จสิ้นในช่วงระหว่างขนส่งหรือเสร็จสิ้นเมื่อตู้ขนส่งสินค้าไปถึงปลายทาง๑๓.๓ ถ้าผลองุ่นสดต้องผ่านการกำจัดศัตรูพืชด้วยความเย็นระหว่างขนส่ง SAGต้องมั่นใจว่าได้ปฏิบัติเป็นไปตามเงื่อนไขที่กำหนดซึ่งระบุไว้ในเอกสารหมายเลข ๒ท้ายประกาศนี้ นอกจากนี้ต้องมีใบรับรองการเทียบมาตรฐานของแท่งวัดอุณหภูมิตามเอกสารหมายเลข ๓ ท้ายประกาศนี้แนบมาพร้อมกับสินค้าด้วยทุกครั้งข้อ ๑๔ข้อกำหนดสำหรับบรรจุภัณฑ์และฉลาก๑๔.๑บรรจุภัณฑ์อาจทำด้วยกระดาษลูกฟูกซึ่งผลิตจากวัสดุที่ใช้แล้วนำกลับมาใช้ใหม่หรือวัสดุใหม่อนุญาตให้ใช้เฉพาะบรรจุภัณฑ์ที่สะอาดและใหม่เท่านั้นสำหรับการบรรจุผลองุ่นสด๑๔.๒ ต้องบรรจุผลองุ่นสดในบรรจุภัณฑ์ซึ่งต้องไม่มีการปะปนของ ดินทราย และชิ้นส่วนของพืช เช่น ใบ ก้าน เศษซากพืช เป็นต้นหรือสิ่งอื่นใดที่มีศักยภาพนำพาศัตรูพืชกักกันได้๑๔.๓ ต้องแสดงข้อมูลที่จำเป็นบนบรรจุภัณฑ์เพื่อให้การตรวจสอบย้อนกลับเป็นไปได้อย่างรวดเร็วแต่อย่างไรก็ตามอย่างน้อยที่สุดต้องมีข้อมูลดังต่อไปนี้เป็นภาษาอังกฤษบนแต่ละบรรจุภัณฑ์ ได้แก่ Produce of Chile, Name of exporter, Name of fruit (common name), Orchard registration number และ Packinghouse registration number๑๔.๔กรณีขนส่งผลองุ่นสดมายังราชอาณาจักรไทยโดยบรรจุผลองุ่นสดในบรรจุภัณฑ์แยกเป็นกล่องโดยไม่ได้มัดรวมกันต้องมีข้อความต่อไปนี้ EXPORT TO THAILANDปรากฏอย่างชัดเจนบนบรรจุภัณฑ์แต่ละกล่อง แต่อย่างไรก็ตามกรณีขนส่งผลองุ่นสดมายังราชอาณาจักรไทยโดยบรรจุผลองุ่นสดในบรรจุภัณฑ์ที่ถูกมัดรวมกันวางบนแท่นวางอนุญาตให้มีข้อความต่อไปนี้ EXPORT TOTHAILAND ปรากฏอย่างชัดเจนบนแต่ละด้านได้๑๔.๕ผลองุ่นสดที่ส่งไปยังราชอาณาจักรไทยโดยมีการใช้บรรจุภัณฑ์ที่ทำจากไม้ต้องเป็นไปตามข้อกำหนดในมาตรฐานระหว่างประเทศว่าด้วยมาตรการสุขอนามัยพืช ฉบับที่๑๕ เรื่อง กฎข้อบังคับว่าด้วยวัสดุบรรจุภัณฑ์ไม้ในทางการค้าระหว่างประเทศข้อ ๑๕ การตรวจส่งออก๑๕.๑ต้องสุ่มตรวจผลองุ่นสดก่อนส่งออกตามกระบวนการที่เหมาะสมอย่างเป็นทางการและต้องปราศจากศัตรูพืชกักกันตามที่ระบุไว้ในเอกสารหมายเลข๑ ท้ายประกาศนี้๑๕.๒ ในกรณีตรวจพบศัตรูพืชกักกันที่ระบุไว้ในเอกสารหมายเลข ๑ท้ายประกาศนี้ ต้องดำเนินการตามมาตรการดังต่อไปนี้๑๕.๒.๑ ถ้าตรวจพบแมลงวันผลไม้ที่มีชีวิตหรือตาย SAG ต้องปฏิเสธการส่งออกผลองุ่นสดทั้งหมดไปยังราชอาณาจักรไทย หลังจากนั้น SAG ต้องแจ้งให้กรมวิชาการเกษตรทราบโดยทันทีถึงเหตุการณ์ที่เกิดขึ้นต้องระงับการส่งออกผลองุ่นสดยังราชอาณาจักรไทยโดยทันทีและต้องตรวจสอบสาเหตุของเหตุการณ์ที่เกิดขึ้นพร้อมทั้งเสนอมาตรการแก้ไข๑๕.๒.๒ ถ้าตรวจพบศัตรูพืชกักกันชนิดอื่น ๆที่มีชีวิตนอกเหนือจากแมลงวันผลไม้ SAGต้องปฏิเสธการให้การรับรองผลองุ่นสดเพื่อส่งออกไปยังราชอาณาจักรไทยผลองุ่นสดทั้งหมดจะส่งออกไปยังราชอาณาจักรไทยได้ต่อเมื่อได้ดำเนินการกำจัดศัตรูพืชหรือขจัดศัตรูพืชเหล่านั้นให้หมดสิ้นแล้ว(๑)ต้องรมผลองุ่นสดด้วยสารรมเมทิลโบรไมด์ที่อัตราความเข้มข้นดังต่อไปนี้เพื่อกำจัดแมลงและไรซึ่งทำลายบริเวณภายนอกผลอุณหภูมิอัตรา (กรัมต่อลูกบาศก์เมตร)ระยะเวลา (ชั่วโมง)สูงกว่า ๒๖.๕ องศาเซลเซียส๒๔๒๒๑ - ๒๖.๔ องศาเซลเซียส๓๒๒๑๕.๕ - ๒๐.๙ องศาเซลเซียส๔๐๒๑๐ - ๑๕.๔ องศาเซลเซียส๔๘๒๔.๕ - ๙.๙ องศาเซลเซียส๖๔๒(๒) การรมเมทิลโบรไมด์ผลองุ่นสดที่ส่งออกไปราชอาณาจักรไทยซึ่งดำเนินการโดยเจ้าหน้าที่ที่ได้รับการรับรองของโรงบรรจุสินค้าต้องอยู่ภายใต้การกำกับดูแลของSAGกรณีการรมเมทิลโบรไมด์โดยผู้ประกอบการที่จดทะเบียนต้องอยู่ภายใต้การกำกับดูแลของ SAG และต้องมีใบรับรองการรมเมทิลโบรไมด์ของผู้ประกอบการที่จดทะเบียนแนบมาพร้อมกับสินค้าทุกครั้งที่มีการนำเข้า๑๕.๓ ต้องดำเนินการกำจัดศัตรูพืชกักกันตามที่ระบุไว้ในข้อ ๑๒ถ้าผลองุ่นสดที่จะส่งออกไปราชอาณาจักรไทยไม่ได้มาจากแปลงปลูกในพื้นที่ปลอดแมลงวันผลไม้ข้อ ๑๖การรับรองสุขอนามัยพืช๑๖.๑ ต้องมีใบรับรองสุขอนามัยพืชซึ่งออกให้โดย SAG กำกับมาด้วยโดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทยและต้องระบุข้อความเพิ่มเติมดังต่อไปนี้ The consignment of table grapes was produced and prepared for export accordance with the conditions for import of table grapes from Chile to Thailand๑๖.๒ พื้นที่ปลอดแมลงวันผลไม้ถ้าผลองุ่นสดมาจากพื้นที่ปลอดแมลงวันผลไม้ ต้องระบุข้อความเพิ่มเติมดังต่อไปนี้ The consignment of table grapes was produced a fruit fly pest free area๑๖.๓ การกำจัดศัตรูพืชด้วยความเย็นระหว่างขนส่ง๑๖.๓.๑ถ้าผลองุ่นสดได้รับการกำจัดแมลงวันผลไม้ด้วยวิธีกำจัดศัตรูพืชด้วยความเย็นระหว่างขนส่งต้องระบุข้อความเพิ่มเติมในใบรับรองสุขอนามัยพืช ดังต่อไปนี้ SAG has supervised the calibration and the placement of fruit sensors into the fruit within the container(s) accordance with the conditions for import of table grapes from Chile into Thailand and cold disinfestation treatment has been initiated๑๖.๓.๒ ต้องมีต้นฉบับใบรับรองการเทียบมาตรฐานของแท่งวัดอุณหภูมิตามเอกสารหมายเลข ๓ ท้ายประกาศนี้ แนบมาพร้อมกับใบรับรองสุขอนามัยพืช๑๖.๔ การรมด้วยสารเมทิลโบรไมด์ถ้าผลองุ่นสดได้รับการจัดการแมลงและไรศัตรูพืชกักกันนอกเหนือจากแมลงวันผลไม้โดยรมด้วยสารเมทิลโบรไมด์ต้องระบุรายละเอียดการรมเมทิลโบรไมด์ ลงบนใบรับรองสุขอนามัยพืชในส่วนที่เหมาะสมกรณีการรมเมทิลโบรไมด์โดยผู้ประกอบการที่จดทะเบียนภายใต้การกำกับดูแลของ SAGต้องมีต้นฉบับใบรับรองการรมเมทิลโบรไมด์ของผู้ประกอบการที่จดทะเบียนแนบมาพร้อมกับใบรับรองสุขอนามัยพืชทุกครั้งที่มีการนำเข้า๑๖.๕ ต้องระบุชื่อสามัญและชื่อวิทยาศาสตร์ของผลองุ่นสดหมายเลขตู้ขนส่งสินค้าและหมายเลขผนึกปิดตู้ขนส่งสินค้าของ SAG (สำหรับการขนส่งทางน้ำ) ในใบรับรองสุขอนามัยพืชข้อ ๑๗ การตรวจนำเข้า๑๗.๑ เมื่อผลองุ่นสดมาถึงด่านนำเข้าในราชอาณาจักรไทยการตรวจนำเข้าผลองุ่นสดจะดำเนินการหลังจากเจ้าหน้าที่ได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๑๗.๒เจ้าหน้าที่จะสุ่มตัวอย่างผลองุ่นสดและตรวจสอบเพื่อยืนยันว่ามีศัตรูพืชหรือไม่ถ้าตรวจพบศัตรูพืชมีชีวิตจะส่งตัวอย่างศัตรูพืชไปยังห้องปฏิบัติการเพื่อจำแนกชนิดและต้องกักผลองุ่นสดไว้จนกว่าจะทราบผลจากห้องปฏิบัติการ๑๗.๓ ถ้ามีผลองุ่นสดนำเข้าจำนวนน้อยกว่า ๑,๐๐๐ หน่วย (พวงองุ่น) ต้องสุ่มตรวจผลองุ่นสดจำนวน ๔๕๐ หน่วย (พวงองุ่น)หรือสุ่มตรวจผลองุ่นสดทั้งหมด ถ้ามีผลองุ่นสดจำนวนเท่ากับหรือมากกว่า ๑,๐๐๐ หน่วย (พวงองุ่น) ต้องสุ่มตรวจผลองุ่นสดจำนวน ๖๐๐ หน่วย (พวงองุ่น)๑๗.๔ในกรณีตรวจพบศัตรูพืชกักกันของราชอาณาจักรไทยตามที่ระบุไว้ในเอกสารหมายเลข ๑ท้ายประกาศนี้ระหว่างการสุ่มตรวจผลองุ่นสด ต้องดำเนินการตามมาตรการ ดังต่อไปนี้๑๗.๔.๑ แมลงวันผลไม้(๑) ถ้าตรวจพบแมลงวันผลไม้ที่มีชีวิตหรือตายผลองุ่นสดทั้งหมดต้องถูกส่งกลับหรือทำลายโดยผู้นำเข้าต้องเป็นผู้รับผิดชอบค่าใช้จ่าย(๒) กรมวิชาการเกษตรจะแจ้งผลการตรวจให้ SAG ทราบและระงับการนำเข้าโดยทันที SAGต้องตรวจสอบสาเหตุของเหตุการณ์ที่เกิดขึ้นและเสนอมาตรการแก้ไขกรมวิชาการเกษตรจะยกเลิกมาตรการระงับการนำเข้า เมื่อมีคำอธิบายที่ชัดเจนถึงสาเหตุและมีการดำเนินมาตรการแก้ไขจนเป็นที่ยอมรับของกรมวิชาการเกษตร๑๗.๔.๒ ถ้าตรวจพบศัตรูพืชกักกันชนิดอื่น ๆที่มีชีวิตนอกเหนือจากแมลงวันผลไม้ ผลองุ่นสดทั้งหมดจะถูกส่งกลับ ทำลายหรือกำจัดศัตรูพืชด้วยวิธีการที่เหมาะสม (ถ้ามีวิธีการกำจัด)โดยผู้นำเข้าต้องเป็นผู้รับผิดชอบค่าใช้จ่าย๑๗.๕ถ้าตรวจพบสิ่งมีชีวิตชนิดอื่นที่ไม่มีรายชื่อปรากฏในเอกสารหมายเลข ๑ ท้ายประกาศนี้ที่มีศักยภาพเป็นศัตรูพืชกักกันของราชอาณาจักรไทย ต้องส่งกลับ ทำลายหรือกำจัดศัตรูพืชบนผลองุ่นสดด้วยวิธีการที่เหมาะสม (ถ้ามีวิธีการกำจัด)โดยผู้นำเข้าต้องเป็นผู้รับผิดชอบค่าใช้จ่ายกรมวิชาการเกษตรมีสิทธิระงับการนำเข้าผลองุ่นสดจากช่องทางการนำเข้านั้นเป็นการชั่วคราวจนกว่าการประเมินความเสี่ยงศัตรูพืชที่ตรวจพบนั้นได้ดำเนินการแล้วเสร็จ๑๗.๖ กรมวิชาการเกษตรมีสิทธิสั่งให้ส่งผลองุ่นสดกลับหรือทำลายโดยผู้นำเข้าต้องเป็นผู้รับผิดชอบค่าใช้จ่ายถ้าพบกรณีใดกรณีหนึ่งดังต่อไปนี้เกิดขึ้น๑๗.๖.๑ การกำจัดศัตรูพืชด้วยความเย็นไม่สมบูรณ์๑๗.๖.๒ ประตูตู้ขนส่งสินค้าปิดไม่สนิท๑๗.๖.๓ ผนึกปิดตู้ขนส่งสินค้าถูกทำลาย หรือถูกสับเปลี่ยนหรือหมายเลขไม่ตรงตามที่ระบุไว้ในใบรับรองสุขอนามัยพืช๑๗.๖.๔ เสียบแท่งวัดอุณหภูมิผลไม้เลยออกนอกผลองุ่นสดหรือแท่งวัดอุณหภูมิผลไม้ไม่อยู่ตรงตำแหน่งที่กำหนดหรือผลองุ่นสดที่เสียบด้วยแท่งวัดอุณหภูมิเป็นแผลแตกหรือเกิดรอยเปิด๑๗.๖.๕ ฉลากบนบรรจุภัณฑ์ไม่มี ไม่ถูกต้อง หรือไม่สมบูรณ์ข้อ ๑๘การประเมินกระบวนการส่งออก๑๘.๑ การส่งออกผลองุ่นสดจากสาธารณรัฐชิลีไปยังราชอาณาจักรไทยจะเริ่มดำเนินการได้หลังจากที่กรมวิชาการเกษตรได้ทำการประเมินกระบวนการตรวจรับรองส่งออกแล้วเท่านั้นโดยสาธารณรัฐชิลีต้องเป็นผู้รับผิดชอบค่าใช้จ่ายทั้งหมด๑๘.๒ ในกรณีที่มีการระงับการนำเข้า หากกรมวิชาการเกษตรพิจารณาแล้วเห็นว่าการประเมินกระบวนการตรวจรับรองส่งออกมีความจำเป็นกรมวิชาการเกษตรอาจส่งพนักงานเจ้าหน้าที่เดินทางไปประเมินกระบวนการตรวจรับรองส่งออกในสาธารณรัฐชิลีก่อนจะตัดสินใจอนุญาตให้นำเข้าผลองุ่นสดได้อีกต่อไปโดยสาธารณรัฐชิลีต้องเป็นผู้รับผิดชอบค่าใช้จ่ายทั้งหมด๑๘.๓กรมวิชาการเกษตรสงวนสิทธิ์ที่จะส่งพนักงานเจ้าหน้าที่เดินทางไปสาธารณรัฐชิลีเป็นระยะๆ เพื่อตรวจสอบว่าการดำเนินการต่าง ๆ ในกระบวนการตรวจรับรองศัตรูพืชก่อนส่งออกของ SAG ยังคงมีประสิทธิภาพหรือไม่ เพื่อให้ความมั่นใจว่าผลองุ่นสดที่ส่งออกไปราชอาณาจักรไทยยังคงมีการจัดการศัตรูพืชกักกันอย่างเหมาะสมโดยสาธารณรัฐชิลีต้องเป็นผู้รับผิดชอบค่าใช้จ่ายทั้งหมดประกาศณ วันที่ ๑๘ มีนาคม พ.ศ. ๒๕๕๖ดำรง จิระสุทัศน์อธิบดีกรมวิชาการเกษตร[เอกสารแนบท้าย]๑. รายชื่อศัตรูพืชกักกันของผลองุ่นสดจากสาธารณรัฐชิลีแนบท้ายประกาศกรมวิชาการเกษตร เรื่อง เงื่อนไขการนำเข้าผลองุ่นสดจากสาธารณรัฐชิลีพ.ศ. ๒๕๕๖ (เอกสารหมายเลข ๑)๒. ข้อกำหนดสำหรับการกำจัดศัตรูพืชด้วยความเย็นระหว่างขนส่งแนบท้ายประกาศกรมวิชาการเกษตร เรื่อง เงื่อนไขการนำเข้าผลองุ่นสดจากสาธารณรัฐชิลีพ.ศ. ๒๕๕๖ (เอกสารหมายเลข ๒)๓.ใบรับรองการเทียบมาตรฐานของแท่งวัดอุณหภูมิสำหรับการกำจัดศัตรูพืชด้วยความเย็นระหว่างขนส่งในตู้ขนส่งสินค้าสำหรับราชอาณาจักรไทย แนบท้ายประกาศกรมวิชาการเกษตร เรื่องเงื่อนไขการนำเข้าผลองุ่นสดจากสาธารณรัฐชิลี พ.ศ. .... (เอกสารหมายเลข ๓)(ดูข้อมูลจากภาพกฎหมาย)ปริยานุช/ผู้จัดทำ๒๔ เมษายน ๒๕๕๖โชติกานต์/ผู้ตรวจ๑๗ พฤษภาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๔๙ ง/หน้า ๖/๑๙ เมษายน ๒๕๕๖